**Puterea exemplului**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adună-te din cioburi ferecate

în praful unui basm fără eroi,

în care însăși Viața nu mai poate

să-și curățe suflarea de noroi.

Născută din a cerului ispită,

s-a aruncat în valuri de destin

să prindă înălțarea rispită

pe valul unui vis diamantin.

Dar n-a știut că lumea e doar smoală-

catran înmiresmat cu amăgiri

ce te cuprinde cu-a minciunii școală

în buchia eternei zălogiri.

Un biet Icar lipsit de instrumente,

privind vârtejul ca un temnicer,

Își rupse Viața foi din tegumente

să-și construiască aripi către cer.

Din sângerânde lacrimi de lumină

ce izvorau din răni ca un șuvoi,

Se aruncă un mir de albumină

să curețe destinul de puroi.

Și nicimăcar nu mai privi in spate

când zbaterea de aripi din simțiri

o smulse dintr-o neagră cavitate

a celui val avid de înfrățiri.

Unde s-a dus, spre ce eternitate,

spre care țărm născut din al ei vis?

Nimeni va ști să vă răspundă-n toate,

că n-a rămas din vremuri vre-un zapis.

Știu c-a căzut, sleită de putere,

pe-același țărm a unei noi minciuni,

Golită de speranța din artere

se prăbuși la poarta noii lumi.

Iar fiecare clipă petrecută

la margine de vis adulterin,

O zălogi sub propria sa iurtă

pe nicovala propriului destin.

Și lovituri au fost fară zăbavă,

născute din ciocanul unor morți

ce a văzut în Viața cea firavă

o cheie ce-ar deschide grele porți.

”Bijutieri” de cea mai joasă viță

au tot lovit sublimul diamant

să-ncapă, resemnat, într-o matriță

și să-l transforme într-un biet talant.

Se revoltă interna ei structură

c-un ultim strop din forța unui vis,

Iar după programata lovitură

în taina de-ntuneric s-a închis.

Și aruncată fu în colț de lume

să zacă la o groapă de gunoi,

Dar nimeni n-a știut ca să prezume

că Viața se ridică din noroi.

Adună-te din cioburi ferecate

Tu, șablonat de proști bijutieri,

să te ridici din vremi întunecate

drept Diamant imun la așchieri.